
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1644 


7 Νοεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμός της 25ηςΔ/νσης Κίνησης Κεφαλαίων, Εγγυή¬ 
σεων, Δανείων και Αξιών της Γενικής Γραμματείας 
Δημοσιονομικής Πολιτικής, ως αρμόδιας Δ/νσης 
του Υπουργείου Οικονομίας και Οικονομικών για 
την εφαρμογή των διατάξεων του άρθρου 26, του 
Κεφαλαίου Δ'του Ν. 2992/2002 «Περί διαφάνειας 
των χρηματοοικονομικών σχέσεων μεταξύ του 
Κράτους και των Δημοσίων επιχειρήσεων, σε συμ¬ 
μόρφωση προς την Οδηγία 2000/52/της Επιτροπής 


και την Οδηγία 80/723/ΕΟΚ». 1 

Τρόπος απόδοσης του πόρου της Επιτροπής Λογιστι¬ 
κής Τυποποίησης και Ελέγχων (Ε.Λ.Τ.Ε.). 2 

Τροποποίηση του Κανονισμού Οργάνωσης και Λει¬ 
τουργίας Οικημάτων Στέγασης Εγγάμων Αξιωματι¬ 
κών - Ανθυπασπιστών - Υπαξιωματικών (ΚΠΑ Δ-7 
ΙΟΥΛΙΟΣ 2000 - ΚΟΛ ΟΣΕΑΑΥ). 3 

Συμπλήρωση του Κώδικα Διαχείρισης του Συστήμα¬ 
τος (ΦΕΚ654/Β/2001). 4 

Τροποποίηση της 7724/27.11.2001 (ΦΕΚ 1583/2001 
τ. Β') απόφασης της Υπουργού και της Υφυπουρ¬ 
γού Περιβάλλοντος Χωροταξίας και Δημοσίων 
Έργων. 5 


Κήρυξη της περιοχής διοικητικής αρμοδιότητας του 
Δήμου Αθηναίων ως «περιοχής αισθητικής αναβάθ¬ 
μισης» και εφαρμογή των διατάξεων της κοινής 
υπουργικής απόφασης 21585/27.5.2003 (ΦΕΚ 734 
Β'/10.6.2003) στην υπ’όψη περιοχή. 6 

Χορήγηση εξουσιοδοτήσεων από την Ολομέλεια της 
Επιτροπής Ανταγωνισμού, στον Πρόεδρο, στον 
Αναπληρωτή Πρόεδρο και στους Προϊσταμένους 
της Διεύθυνσης Διοικητικής και Οικονομικής Υπο¬ 
στήριξης και του Τμήματος Οικονομικής Υποστήρι¬ 
ξης της Γ ραμματείας, σύμφωνα με τον Κανονισμό 
Λειτουργίας και Διαχείρισής της. 7 


ΑΠΟΦΑΣΕΙ Σ 

Αριθ. 73066/2247/ΔΕΕ (1) 

Ορισμός της 25ης Δ/νσης Κίνησης Κεφαλαίων, Εγγυήσε¬ 
ων, Δανείων και Αξιών της Γ ενικής Γ ραμματείας Δημο¬ 
σιονομικής Πολιτικής, ως αρμόδιας Δ/νσης του 
Υπουργείου Οικονομίας και Οικονομικών για την 
εφαρμογή των διατάξεων του άρθρου 26, του Κεφα¬ 
λαίου Δ' του Ν. 2992/2002 «Περί διαφάνειας των χρη¬ 
ματοοικονομικών σχέσεων μεταξύ του Κράτους και 
των Δημοσίων επιχειρήσεων, σε συμμόρφωση προς 
την Οδηγία 2000/52/της Επιτροπής και την Οδηγία 
80/723/ΕΟΚ». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α. Του άρθρου 29 Ατού Νόμου 1558/85 «Κυβέρνηση και 
Κυβερνητικά Όργανα» ( ΦΕΚ 137/Α" 26.7.85) όπως συ¬ 
μπληρώθηκε με το άρθρο 27 του Ν. 2081/92 (ΦΕΚ 154/Α' 
10.9.92) και τροποποιήθηκε με το άρθρο 1 παρ. 2α του Ν. 
2469/97 (ΦΕΚ38/Α' 14.3.97). 

β. Του Ν. 2992/2002 (ΦΕΚ 54/Α/20.3.2002) Κεφάλαιο Δ' 
«Περί Διαφάνειας των χρηματοοικονομικών σχέσεων με¬ 
ταξύ του Κράτους και των Δημοσίων Επιχειρήσεων, σε 
συμμόρφωση προς την Οδηγία 2000/52/της Επιτροπής 
και την Οδηγία 80/723/ΕΟΚ. 

γ. Του Π.Δ 284/1988 περί Οργανισμού του Υπουργείου 
Οικονομικών, (ΦΕΚ 128/14.6.88). 

δ. Του Π.Δ. 178/2000 περί Οργανισμού του ΥΠΕΘΟ 
(ΦΕΚ 165/Α714.7.2000), όπως τροποποιήθηκε μεταγενέ¬ 
στερα μετο Π.Δ. 65/2001 (ΦΕΚ56τεύχος Α'22.3.2001). 

ε.Του Π.Δ. 81/2002 περί συγχώνευσης των Υπουργείων 
Εθνικής Οικονομίας και Οικονομικών στο Υπουργείο Οι¬ 
κονομίας και Οικονομικών (ΦΕΚ 57 Α'). 

στ. Το γεγονός ότι από την έκδοση της παρούσας δεν 
προκαλείται δαπάνη στον κρατικό προϋπολογισμό, απο¬ 
φασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Ορίζουμε την 25η Δ/νση Κίνησης Κεφαλαίων, Εγγυή¬ 
σεων, Δανείων και Αξιών της Γενικής Γραμματείας Δημο¬ 
σιονομικής Πολιτικής, ως αρμόδια Διεύθυνση του Υπουρ¬ 
γείου Οικονομίας και Οικονομικών για την εφαρμογή των 
διατάξεων του άρθρου 26, του Κεφαλαίου Δ' του Ν. 
2992/2002 «Περί διαφάνειας των χρηματοοικονομικών 
σχέσεων μεταξύ του Κράτους και των Δημοσίων Επιχει¬ 
ρήσεων, σε συμμόρφωση προς την Οδηγία 2000/52/ εκ 
της Επιτροπής και την Οδηγία 80/723/ΕΟΚ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. 72881/1461 (2) 

Τρόπος απόδοσης του πόρου της Επιτροπής Λογιστικής 
Τυποποίησης και Ελέγχων (Ε.Λ.Τ.Ε.). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 29Ατου Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/τΑ/1985) που προστέ¬ 
θηκε με το άρθρο 27 του Ν. 2081/92 (ΦΕΚ 154/τ. Α/1992) 
και τροποποιήθηκε με το άρθρο 1 παρ. 2 του Ν. 2496/97 
(ΦΕΚ 38/τ. Α/1997). 

β) Του άρθρου 24 του Ν. 2579/98 «Φορολογικές διαρ¬ 
ρυθμίσεις και άλλες διατάξεις» (ΦΕΚ 31/τ. Α/1998). 

γ) Του άρθρου 19του Ν. 2470/97 «Αναμόρφωση μισθο¬ 
λογίου προσωπικού της Δημόσιας Διοίκησης και άλλες 
συναφείς διατάξεις» (ΦΕΚ40/τ. Α/1997). 

δ) Του άρθρου 8 παρ. 1 του Ν. 3148/5-6-2003 (ΦΕΚ 136/ 
τ. Α/2003 «Επιτροπή Λογιστικής Τυποποίησης και Ελέγχων 
αντικατάσταση και συμπλήρωση των διατάξεων για τα 
ιδρύματα ηλεκτρονικού χρήματος και άλλες διατάξεις». 

ε) Του Π.Δ. 178/2000 «Οργανισμός του Υπουργείου 
Εθνικής Οικονομίας» (ΦΕΚ 165/τ. Α/2000). 

στ) Του Π.Δ. 81/2002 (ΦΕΚ 57/τ. Α/21.3.2002) «Συγχώ¬ 
νευση των Υπουργείων Εθνικής Οικονομίας και Οικονομι¬ 
κών στο Υπουργείο Οικονομίας και Οικονομικών». 

2. Την 1065956/863/Α0006/15.7.2003 (ΦΕΚ 985/τ.Β/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών «καθορισμός αρ¬ 
μοδιοτήτων των Υφυπουργών Οικονομίας και Οικονομι¬ 
κών» όπως τροποποιήθηκε με την 1070915/952/Α0006/ 
31.7.2003 (ΦΕΚ 1073/τ.Β/1.8.2003) όμοια. 

3. Την 56390/Γ1172/25.8.2003 (ΦΕΚ 207/28.8.2003/ 
τ.ΝΠΔΔ) απόφαση του Υπουργού Οικονομίας και Οικονο¬ 
μικών «Διορισμός Διοικητικού Συμβουλίου της Επιτροπής 
Λογιστικής Τυποποίησης και Ελέγχων (ΕΛΤΕ)». 

4. Τις διατάξεις της παραγράφου 4 του άρθρου ΙΟβτου 
Ν. 2362/1995 (Κώδικας Δημοσίου Λογιστικού). 

5. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού, αποφασίζουμε: 

α. Η προβλεπόμενη από τις διατάξεις του άρθρου 8 
παρ. 1 του Ν. 3148/2003 (ΦΕΚ 136 Α), εισφορά υπέρ της 
Επιτροπής Λογιστικής Τ υποποίησης και Ελέγχων (ΕΛΤΕ) 
αποδίδεται ευθέως στην Οικονομική Υπηρεσία της Επι¬ 


τροπής Λογιστικής Τ υποποίησης και Ελέγχων ανά μήνα 
και εντός του επομένου δεκαπενθημέρου με ευθύνη των 
εταιριών ή κοινοπραξιών ελεγκτών. 

β. Καθυστερημένες εισφορές βεβαιώνονται από την 
ΕΛΤΕ στις αρμόδιες Δημόσιες Οικονομικές Υπηρεσίες 
(ΔΟΥ) και εισπράττονται αναγκαστικούς κατά τις διατάξεις 
περί εισπράξεως δημοσίων εσόδων. 

γ. Ως εκτελεστός τίτλος χρησιμεύει απόφαση του διοι¬ 
κητικού συμβουλίου της Επιτροπής Λογιστικής Τυποποί¬ 
ησης και Ελέγχων (ΕΛΤΕ). 

δ. Τα εισπραττόμενα από τις ΔΟΥ ποσά αποδίδονται 
στην ΕΛΤΕ με παρακράτηση ποσοστού πέντε τοις εκατό 
(5%), ως δαπάνη είσπραξης υπέρ του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2003 

Ο ΥΠΟΥΡΓΟΣ 

Ν. ΧΡΙΣΤΟΔΟΥΛΑΚΗΣ 
-♦- 

Αριθ. Φ.070/ΑΔ 933556/Σ.2060 (3) 

Τροποποίηση του Κανονισμού Οργάνωσης και Λειτουρ¬ 
γίας Οικημάτων Στέγασης Εγγάμων Αξιωματικών - Αν- 
θυπασπιστών - Υπαξιωματικών (ΚΠΑ Δ-7 ΙΟΥΛΙΟΣ 
2000 - ΚΟΛ ΟΣΕΑΑΥ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ Α' 137), που 
προστέθηκε με το άρθρο 27 του Ν. 2081/92 (ΦΕΚΑ' 154), 
όπως αντικαταστάθηκε με την παρ. 2 του άρθρου 1 του Ν. 
2469/97 (ΦΕΚΑ'38). 

β. Τις διατάξεις του Ν. 2292/95 «Οργάνωση και Λει¬ 
τουργία Υπουργείου Εθνικής Άμυνας, Διοίκηση και Έλεγ¬ 
χος των Ενόπλων Δυνάμεων και Άλλες Διατάξεις». 

γ. Τις διατάξεις του άρθρου 34 του Ν. 2873/00 «Φορο¬ 
λογικές Ελαφρύνσεις και Απλουστεύσεις και άλλες Δια¬ 
τάξεις», με τον οποίο καταργήθηκε η κράτηση ποσοστού 
4%, υπέρ ΜΤΑ, επί της συνολικής δαπάνης που κάνει το 
Δημόσιο, το Ταμείο Άμυνας Αεροπορίας ή το ΜΤΑ για 
προμήθειες, επιχορηγήσεις και άλλες υπηρεσίες. 

δ. Τις διατάξεις του Ν.Δ. 721/70 «Περί Οικονομικής Με- 
ρίμνης και Λογιστικού των Ενόπλων Δυνάμεων». 

ε. Την 91748/14.7.2003/ Κοινή Απόφαση του Πρωθυ¬ 
πουργού και Υπουργού Εθνικής Άμυνας «Περί Ανάθεσης 
Αρμοδιοτήτων στον Υφυπουργό Εθνικής Άμυνας Θεόδω¬ 
ρο Κοτσώνη». 

στ. Το άρθρο 11 του Γενικού Κανονισμού Εκμεταλλεύ¬ 
σεων Εξυπηρέτησης Προσωπικού των Ενόπλων Δυνάμε¬ 
ων, σύμφωνα με το οποίο η κατανομή των κερδών των Εκ¬ 
μεταλλεύσεων καθορίζεται με απόφαση του ΥΕΘΑ. 

ζ. Την 151/24.7.2003 Απόφαση ΑΑΣ/Ολομελείας περί 
ανακατανομής των μισθωμάτων ΟΣΕΑΑΥ και τροποποίη¬ 
σης του ΚΠΑ Δ-7 ΙΟΥΛΙΟΣ 2000 - ΚΟΛ ΟΣΕΑΑΥ. 

η. Την ανάγκη ανακατανομής των εσόδων από τα μι¬ 
σθώματα ΟΣΕΑΑΥ, αποφασίζουμε: 

Την τροποποίηση της παραγράφου 1 του άρθρου 23 
του ΚΠΑ Δ-7/ ΙΟΥΛΙΟΣ 2000/ΚΟΛ ΟΣΕΑΑΥ, η οποία δια¬ 
μορφώνεται ως ακολούθως: 

«Τα έσοδα που προέρχονται από τη μηνιαία αποζημίω¬ 
ση που καταβάλλουν οι εγκατεστημένοι στα ΟΣΕΑΑΥ κα- 
τανέμονται, ως εξής: 

α. Ποσοστό 30% υπέρ «ΕΚΟΕΜΑ», το οποίο παρακο- 
λουθείται σε ειδική μερίδα των Αποθέσεων της Μονάδας 
και αποδίδεται κάθε μήνα. 

β. Ποσοστό 20% υπέρ «ΟΣΕΑΑΥ», το οποίο παρακολου- 
θείται από τη Μονάδα σε ειδική μερίδα αποθέσεων αυτής 
με τίτλο ΔΑΠΑΝΕΣ ΟΣΕΑΑΥ. 

γ. Ποσοστό 20% υπέρ ΤΑΑ, το οποίο παρακολουθείται 
σε ειδική μερίδα των αποθέσεων της Μονάδας με τίτλο 
«ΤΑΑ/ΑΠΟΖΗΜΙΩΣΕΙΣ ΟΣΕΑΑΥ» και αποδίδεται στο ΤΑΑ, 
Η απόδοση γνωστοποιείται στο ΤΑΑ, στο οποίο διαβιβά¬ 
ζονται ονομαστικές καταστάσεις αυτών από τους οποί¬ 
ους παρακρατήθηκε η αποζημίωση. 

δ. Ποσοστό 30% υπέρ «ΜΤΑ», το οποίο παρακολουθεί- 
ται σε ειδική μερίδα των Αποθέσεων της Μονάδας και 
αποδίδεται κάθε μήνα». 

3. Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού. 

4. Η παρούσα Απόφαση να δημοσιευθεί στην Εφημερί¬ 
δα της Κυβερνήσεως με ισχύ από την ημερομηνία δημο- 
σιεύσεως. 

Αθήνα, 17 Οκτωβρίου 2003 

ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. Δ5/ΗΛ/Β/Φ1/19599 (4) 

Συμπλήρωση του Κώδικα Διαχείρισης του Συστήματος 
(ΦΕΚ654/Β/2001). 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1558/85 (ΦΕΚ Α/137) «Κυβέρνη¬ 
ση και Κυβερνητικά Όργανα». 

2. Τις διατάξεις του Π.Δ. 381/89 (ΦΕΚ 168/Α) «Οργανι¬ 
σμός του Υπουργείου Βιομηχανίας Ενέργειας και Τεχνο¬ 
λογίας». 

3. Τις διατάξεις του Π.Δ. 27/96 (ΦΕΚ 19/Α) «Συγχώνευ¬ 
ση των Υπουργείων Τουρισμού, Βιομηχανίας, Ενέργειας 
και Τεχνολογίας και Εμπορίου στο Υπουργείο Ανάπτυ- 
ξης». 

4. Τις διατάξεις του Ν. 2773/1999 (ΦΕΚ Α' 286), όπως 
τροποποιήθηκαν και ισχύουν. 

5. Τις διατάξεις του Ν. 2941/2001 (ΦΕΚΑ'201) και ιδίως 
τις διατάξεις του άρθρου 8 παρ. 2 και 3 του Νόμου αυτού. 

6. Τις διατάξεις του Ν. 3175/2003 (ΦΕΚΑ'207) και ιδίως 
τις διατάξεις του άρθρου 23 του Νόμου αυτού. 

7. Τις διατάξεις του Κώδικα Διαχείρισης του Συστήμα¬ 
τος, που εγκρίθηκε με την Δ5/Β/Φ1/οικ.8989/14.5.2001 
απόφαση του Υπουργού Ανάπτυξης (ΦΕΚ Β' 654/2001), 
όπως μεταγενέστερα συμπληρώθηκε και ισχύει. 

8. Τις διατάξεις του Κώδικα Συναλλαγών Ηλεκτρικής 
Ενέργειας, που εγκρίθηκε με την Δ5/Β/Φ1/οικ.8988/ 
14.5.2001 απόφαση του Υπουργού Ανάπτυξης (ΦΕΚ Β' 
623/2001). 

9. Την 0-4600/20.10.2003 γνωμοδότηση της ΡΑΕ. 

10. Το γεγονός ότι από τις διατάξεις της παρούσας δεν 
προκύπτει δαπάνη σε βάρος του κρατικού προϋπολογι¬ 
σμού, αποφασίζουμε: 

Άρθρο πρώτο 

1. Στον Κώδικα Διαχείρισης του Συστήματος που εγκρί- 
θηκε με την Δ5/Β/Φ1/οικ.8989/14.5.2001 απόφαση του 


Υπουργού Ανάπτυξης (ΦΕΚ Β' 654/2001), όπως ισχύει, 
προστίθενται οι ακόλουθες μεταβατικές διατάξεις: 

«Άρθρο 178 

Επικουρική υπηρεσία νέας εφεδρικής ισχύος για τα έτη 
2004 έως 2006 

1. Προκειμένου να διασφαλιστεί η παροχή επικουρικών 
υπηρεσιών λειτουργικής εφεδρείας και ιδίως εφεδρείας 
απρόβλεπτων καταστάσεων και εφεδρείας ειδικών περι¬ 
πτώσεων μεγάλης ζήτησης κατά το χρονικό διάστημα των 
ετών 2004, 2005 και 2006 και ιδίως των θερινών μηνών 
(Ιούνιος - Ιούλιος - Αύγουστος), ο Διαχειριστής του Συ¬ 
στήματος διεξάγει διαγωνισμό για σύναψη σύμβασης πα¬ 
ροχής επικουρικών υπηρεσιών από νέα ισχύ, συνολικού 
μεγέθους από 120 έως 160 Μ\Λ/, εφεξής Σύμβαση Νέας 
Εφεδρείας. 

2. Στο διαγωνισμό της προηγούμενης παραγράφου δι¬ 
καιούνται να συμμετέχουν οι κάτοχοι άδειας παραγωγής 
ηλεκτρικής ενέργειας από αεριοστροβίλους ανοιχτού κύ¬ 
κλου και οι κάτοχοι άδειας παραγωγής ηλεκτρικής ενέρ¬ 
γειας από μονάδα συνδυασμένου κύκλου, η οποία περι¬ 
λαμβάνει την εγκατάσταση και την παραγωγή ηλεκτρικής 
ενέργειας από αεριοστρόβιλο, εφόσον οι σχετικές άδειες 
παραγωγής ορίζουν ως τόπο εγκατάστασης των μονά¬ 
δων παραγωγής ηλεκτρικής ενέργειας τη Ζώνη 2 της πα¬ 
ραγράφου 5 του άρθρου 173 του Κώδικα Διαχείρισης του 
Συστήματος εξαιρουμένου του Νομού Αττικής. Ως δε¬ 
σμευτική ημερομηνία εμπορικής λειτουργίας των αεριο- 
στροβίλων της Σύμβασης Νέας Εφεδρείας ορίζεται το 
αργότερο η 1η Ιουνίου 2004. 

Για τη λειτουργία των αεριοστροβίλων της Σύμβασης 
Νέας Εφεδρείας χρησιμοποιείται ως κύριο καύσιμο φυσι¬ 
κό αέριο και ως εφεδρικό καύσιμο πετρέλαιο άίθεοΙ. 

3. Η Σύμβαση Νέας Εφεδρείας περιλαμβάνει Συμφωνία 
Υλοποίησης της Μονάδας και Σύμβαση Διαθεσιμότητας 
Ισχύος, οι οποίες συνάπτονται μεταξύ του Διαχειριστή 
του Συστήματος και του νικητή του διαγωνισμού. Σύμφω¬ 
να με την Σύμβαση Διαθεσιμότητας Ισχύος ο Διαχειρι- 
στήςτου Συστήματος καταβάλλει στον κάτοχο άδειας πα¬ 
ραγωγής ισόποσο ετήσιο τίμημα διαθεσιμότητας ισχύος 
κατά τα έτη 2004, 2005 και 2006. Το ύψος του οφειλόμε- 
νου τιμήματος διαθεσιμότητας ισχύος είναι αυτό που 
προκύπτει από τον Διαγωνισμό. 

4. Ο κάτοχος άδειας παραγωγής που επιλέγεται από 
τον διαγωνισμό ασκεί τη δραστηριότητα παραγωγής ηλε¬ 
κτρικής ενέργειας σύμφωνα με το Κώδικα Διαχείρισης 
του Συστήματος και τον Κώδικα Συναλλαγών Ηλεκτρικής 
Ενέργειας. Το τίμημα διαθεσιμότητας ισχύος που κατα¬ 
βάλλεται κατά τη Σύμβαση Διαθεσιμότητας Ισχύος καλύ¬ 
πτει όλες τις επικουρικές υπηρεσίες που τυχόν παρέχει η 
μονάδα και δεν περιλαμβάνει εισπράξεις για το λειτουρ¬ 
γικό κόστος της μονάδας. 

Ο κάτοχος άδειας παραγωγής: 

α) Αμείβεται με το λειτουργικό κόστος, το οποίο θα κα¬ 
θοριστεί στη διακήρυξη, ενιαίο για όλους τους συμμετέ¬ 
χοντας στο διαγωνισμό, όταν λειτουργεί για παροχή επι¬ 
κουρικών υπηρεσιών προς εκπλήρωση των όρωντης σύμ¬ 
βασης διαθεσιμότητας ισχύος. 

β) Πέραν αυτού όταν δεν καλείται να παρέχει επικουρι¬ 
κές υπηρεσίες στο πλαίσιο της σύμβασης αυτής, υπο¬ 
βάλλει προσφορές στο Σύστημα, οι οποίες αντανακλούν 
το λειτουργικό του κόστος και αμείβεται κατά τις διατά¬ 
ξεις του Κώδικα Συναλλαγών Ηλεκτρικής Ενέργειας. 

Ο κάτοχος της άδειας παραγωγής δικαιούται, υπό την 
προϋπόθεση ότι τηρεί απολύτως τις συμβατικές του υπο¬ 
χρεώσεις προς τον Διαχειριστή του Συστήματος, να συ¬ 
νάπτει διμερείς συμβάσεις με κατόχους αδείας προμή¬ 
θειας ή επιλέγοντες πελάτες για τυχόν πώληση ηλεκτρι¬ 
κής ενέργειας σύμφωνα με το Νόμο. 

5. Ο Διαχειριστής του Συστήματος, δύναται, μέσω του 
λογαριασμού προσαυξήσεων που τηρεί για τις επικουρι¬ 
κές υπηρεσίες, σύμφωνα με τον Κώδικα Συναλλαγών 
Ηλεκτρικής Ενέργειας, άρθρα 57 και 66, να εισπράττει κα¬ 
τά μήνα από τους υπόχρεους κατόχους άδειας προμή¬ 
θειας και επιλέγοντες πελάτες, κάθε επιβάρυνση που υφί- 
σταται λόγω των συμβάσεων που συνάπτει σύμφωνα με 
τους όρους του παρόντος. 

6. Ο διαγωνισμός διεξάγεται κατά τις διατάξεις του Π.Δ. 
57/2000 (ΦΕΚ Α' 45) όπως τροποποιήθηκε και ισχύει, από 
την ΔΕΣΜΗΕ Α.Ε., που αποτελεί τον αναθέτοντα φορέα, 
και υπό την εποπτεία της ΡΑΕ σχετικά με θέματα λεπτομε¬ 
ρειών εφαρμογής των Κωδίκων. Ο διαγωνισμός διεξάγεται 
με τη διαδικασία της διαπραγμάτευσης κατά την οποία ο 
αναθέτων φορέας απευθύνεται σε κατόχους άδειας παρα¬ 
γωγής ηλεκτρικής ενέργειας που πληρούντους όρουςτης 
παραγράφου 2 του παρόντος άρθρου και διαπραγματεύε¬ 
ται τους όρους της Σύμβασης με έναν ή περισσότερους 
από αυτούς σύμφωνα με τους παρακάτω κανόνες. Η δια¬ 
δικασία του διαγωνισμού λαμβάνει χώρα χωρίς προηγού¬ 
μενη δημοσίευση προκήρυξης λόγω κατεπείγουσας ανά¬ 
γκης, που καθιστά αδύνατη την τήρηση των προθεσμιών 
κλειστής ή ανοιχτής διαδικασίας και η οποία οφείλεται σε 
γεγονότα απρόβλεπτα για τον αναθέτοντα φορέα όπως 
τεκμηριώνεται από το γεγονός ότι η αυξανόμενη ζήτηση 
στην Ελληνική Επικράτεια δεν δύναται να καλυφθεί με βε¬ 
βαιότητα από πρόσθετες εισαγωγές ηλεκτρικής ενέργει¬ 
ας, λαμβάνοντας υπόψη τα προβλήματα στην τροφοδοσία 
και την παραγωγή ηλεκτρικής ενέργειας, τα οποία παρου- 
σιάσθηκαν στα γειτονικά συστήματα κατά το τρέχον έτος 
και ιδίως αυτά που σχετίζονται με την ξηρασία, η οποία 
επηρέασε τη λειτουργία των υδροηλεκτρικών μονάδων 
της ευρύτερης περιοχής των Βαλκανίων, σε συνδυασμό με 
τη μετατόπιση της αιχμής φορτίου της Ιταλίας από το χει¬ 
μώνα στο θέρος και την οριακή επάρκεια της ηλεκτρικής 
τροφοδοσίας της Ιταλίας, όπως επιβεβαιώνεται και από το 
γεγονός ότι, κατά τους θερινούς μήνες του έτους 2003, η 
Ιταλία δεν μπόρεσε, λόγω προβλημάτων επάρκειας, να 
εξάγει ηλεκτρική ενέργεια προς την Ελλάδα. 

7. Ο διαγωνισμός διεξάγεται κατόπιν πρόσκλησης υπο¬ 
βολής προσφορών που αποστέλλεται από τον Διαχειρι¬ 
στή του Συστήματος στους κατόχους άδειας παραγωγής 
ηλεκτρικής ενέργειας που πληρούν τους όρους της πα¬ 
ραγράφου 2 του παρόντος άρθρου, σύμφωνα με βεβαίω¬ 
ση που εκδίδει για το σκοπό αυτό η ΡΑΕ. Ο Διαχειριστής 
του Συστήματος οφείλει να αποστείλει τη σχετική πρό¬ 
σκληση έως την 18.11.2003. Με την πρόσκληση υποβο¬ 
λής προσφορών ο Διαχειριστής του Συστήματος απο¬ 
στέλλει και τα τεύχη του διαγωνισμού, στα οποία περι¬ 
λαμβάνονται η Συμφωνία και η Σύμβαση που αναφέρονται 
στην παράγραφο 3 του παρόντος άρθρου. Τα τεύχη του 
διαγωνισμού, περιλαμβανομένων των σχεδίων Συμφω¬ 
νίας και Σύμβασης της παραγράφου 3 του παρόντος, 
εγκρίνονται από τη ΡΑΕ. 

8. Οι ενδιαφερόμενοι παραλήπτες της πρόσκλησης, 
εφεξής προσφέροντες, καλούνται να υποβάλλουν τεχνι¬ 
κή και οικονομική προσφορά. Οι προσφορές αυτές υπο¬ 


βάλλονται ταυτόχρονα σε διακριτούς κλειστούς φακέ¬ 
λους, όπως ειδικότερα θα αναφέρεται στη διακήρυξη. 
Απαγορεύεται η υποβολή εναλλακτικών προσφορών. 

9. Στον διαγωνισμό γίνονται δεκτές προσφορές για αε- 
ριοστροβιλικές μονάδες, βιομηχανικού ή αεροπορικού 
τύπου διπλής καύσεως φυσικού αερίου ή όίθεθΙ, καινούρ¬ 
γιες ή μεταχειρισμένες. 

Στην τεχνική προσφορά θα καθορίζονται τα πιο κάτω 
αναφερόμενα στοιχεία στα (ϊ) και (ϋ), τα οποία λαμβάνο- 
νται υπόψη από τον αναθέτοντα φορέα για να κριθεί το 
αποδεκτό ή όχι της προσφοράς. 

ί) Τεχνικά στοιχεία: 

α) Η συνολική προσφερόμενη καθαρή ισχύς σε συνθή¬ 
κες 150 η οποία πρέπει να είναι κατ’ ελάχιστο 120 Μ\Λ/ και 
κατά μέγιστο 160 Μ\Λ/ και μπορεί να καλύπτεται από μια 
αεριοστροβιλική μονάδα ή από συστοιχία περισσοτέρων 
αεριοστροβιλικών μονάδων. 

β) Τα χαρακτηριστικά των προσφερομένων αεριοστρο- 
βιλικών μονάδων που αναφέρονται στα τεύχη του Διαγω¬ 
νισμού. 

γ) Ο δείκτης αξιοπιστίας των προσφερομένων αεριο- 
στροβιλικών μονάδων τον οποίο εγγυάται ο προσφέρων. 
Ο εν λόγω δείκτης ορίζεται ως συντελεστής απρόβλεπτης 
μη διαθεσιμότητας ανηγμένης σε ισοδύναμη ζήτηση φορ¬ 
τίου (θςυίναίθπΐ όθπιαπό ίοΓΟθό ουίαρθ Γ3ΐθ) και πρέπει να 
είναι μεγαλύτερος του 95% σε ετήσια βάση και μεγαλύτε¬ 
ρος από 98% κατά τους μήνες Ιούνιο, Ιούλιο και Αύγουστο. 

Τα ως άνω αναφερόμενα στοιχεία στα (α), (β) και (γ) 
πρέπει να πιστοποιούνται με επίσημα έγγραφα των κατα¬ 
σκευαστών του προσφερόμενου εξοπλισμού. 

Επίσης τα αναφερόμενα στοιχεία στα (α), (β) και (γ) θα 
αποτελόσουν τα εγγυημένα χαρακτηριστικά της Σύμβα¬ 
σης Διαθεσιμότητας Ισχύος. Αποκλίσεις του εξοπλισμού 
κατά τη λειτουργία του από τα εγγυημένα χαρακτηριστι¬ 
κά θα επισύρουν την επιβολή των προβλεπόμενων από τη 
διακήρυξη κυρώσεων. 

Λοιπά στοιχεία: 

Πλήρη τεκμηρίωση της δέσμευσης του προσφέροντος 
να εγκαταστήσει και να θέσει σε εμπορική λειτουργία τις 
αεριοστροβιλικές μονάδες πριν από την 1.6.2004. Η δέ¬ 
σμευση του προσφέροντος περιλαμβάνει τεκμηρίωση 
σχετικά με τη διαθεσιμότητα των αεριοστροβιλικών μονά¬ 
δων, την έγκαιρη έκδοση των απαιτουμένων αδειών και 
την ταχύτητα εκτέλεσης έργων εγκατάστασης των αεριο- 
στροβιλικών μονάδων, της διαθεσιμότητας του εξοπλι¬ 
σμού και κατασκευής του υποσταθμού τυχόν απαιτούμε- 
νων έργων σύνδεσης με τις γραμμές υψηλής τάσης και 
έργων τροφοδότησης της μονάδας με φυσικό αέριο. Τυ¬ 
χόν προβλεπόμενη καθυστέρηση της σύνδεσης με το φυ¬ 
σικό αέριο κρίνεται αποδεκτή υπό την προϋπόθεση ότι 
μπορεί να διασφαλιστεί από τον προσφέροντα η έναρξη 
λειτουργίας του αεριοστροβίλου με καύσιμο όίθεοΙ. 

Τεχνική προσφορά η οποία περιλαμβάνει δεσμευτική 
ημερομηνία έναρξης εμπορικής λειτουργίας της μονά¬ 
δας που είναι μεταγενέστερη από την ημερομηνία της 

1.6.2004, κρίνεται αποδεκτή, εφόσον η ημερομηνία αυτή 
δεν είναι μεταγενέστερη της 21.6.2004. Σε αυτήν την πε¬ 
ρίπτωση, προκειμένου να προσδιορισθεί η πλέον συμφέ- 
ρουσα προσφορά, το προσφερόμενο τίμημα διαθεσιμό¬ 
τητας προσαυξάνεται κατά 5%, εφόσον η δεσμευτική 
ημερομηνία είναι έως την 11.6.2004 και κατά 15% εφόσον 
η δεσμευτική ημερομηνία είναι από την 12.6.2004 έως την 

21.6.2004. 

10. Ο Διαχειριστής του Συστήματος (ΔΕΣΜΗΕ ΑΕ), ο 
Κύριος του Συστήματος (ΔΕΗ ΑΕ) εφόσον κατασκευάζει 
τη σύνδεση, καιηΔΕΠΑΑ.Ε. οφείλουν να προβούν, χωρίς 
διακρίσεις, σε κάθε απαραίτητη ενέργεια σχετικά με την 
έγκαιρη ολοκλήρωση των έργων σύνδεσης με τις γραμ¬ 
μές υψηλής τάσης και το Σύστημα Φυσικού Αερίου. 

11. Οι οικονομικές προσφορές προσδιορίζουντο ετήσιο 
ισόποσο τίμημα διαθεσιμότητας σε Ευρώ. Οι οικονομικές 
προσφορές που αντιστοιχούν σε τεχνική προσφορά που 
κρίνεται αποδεκτή, αξιολογούνται με κριτήριο το λόγο του 
ως άνω τιμήματος διαθεσιμότητας ισχύος προς την προ- 
σφερόμενη καθαρή ισχύ σε Μ\Λ/ και κατατάσσονται σε σει¬ 
ρά αύξουσας κατάταξης. Σε περίπτωση κατά την οποία 
δύο οικονομικές προσφορές διαφέρουν λιγότερο από 5% 
ως προς το ανωτέρω κριτήριο, προηγείται στη σειρά κα¬ 
τάταξης η προσφορά η οποία προσφέρει μεγαλύτερη 
ηλεκτρική ισχύ κατά ποσοστό τουλάχιστον 10%. 

12. Σε περίπτωση κατά την οποία το τίμημα δεν κρίνεται 
εύλογο από τον αναθέτοντα φορέα, καλούνται σε δια¬ 
πραγμάτευση οι προσφέροντες των οποίων η τεχνική 
προσφορά είναι αποδεκτή. 

13. Κατά τη διαπραγμάτευση καλούνται οι προσφέρο¬ 
ντες να δώσουν έκπτωση επί του μικρότερου τιμήματος 
διαθεσιμότητας που προσεφέρθη. Η διαδικασία επανα¬ 
λαμβάνεται εφόσον έτσι κρίνει ο Διαχειριστής του Συστή¬ 
ματος. Κατάτις σχετικές συνεδριάσεις τηρούνται πρακτι¬ 
κά. Οι προσφορές που υποβάλλονται, είναι δεσμευτικές 
για τον προσφέροντα και αξιολογούνται σύμφωνα με τις 
παραγράφους 11 και 12 του παρόντος. Προσφέρωνπου 
κλήθηκε να υποβάλλει νέα προσφορά και δεν προσήλθε, 
θεωρείται ότι δεν επιθυμεί περαιτέρω βελτίωση της προ¬ 
σφοράς του και δεσμεύεται από την τελευταία υποβλη- 
θείσα προσφορά του. 

14. Ο νικητής του διαγωνισμού καλείται από τον αναθέ¬ 
τοντα φορέα, να υπογράψει τις συμβάσεις της παραγρά¬ 
φου 3 του παρόντος εντός 5 εργάσιμων ημερών. Σε περί¬ 
πτωση άρνησης σύναψης των συμβάσεων, ο αναθέτων 
φορέας καλείτον επόμενο στη σειρά κατάταξης να συνά¬ 
ψει τη σύμβαση με το τίμημα διαθεσιμότητας ανά Μ\Λ/ κα¬ 
θαρής ισχύος του πρώτου στη σειρά κατάταξης. Σε περί¬ 
πτωση άρνησης η διαδικασία επαναλαμβάνεται με τον 
επόμενο στη σειρά κατάταξης. 

15. Η εγγυητική επιστολή συμμετοχής καταπίπτει εφό¬ 
σον ο Προσφέρων που κατετάγη πρώτος στη σειρά κατά¬ 
ταξης αρνείται την υπογραφή των συμβάσεων. Με την 
υπογραφή των συμβάσεων η εγγυητική επιστολή συμμε¬ 
τοχής αντικαθίσταται από εγγυητική επιστολή καλής 
εκτέλεσης των συμβάσεων. Το ύψος της εγγυητικής επι¬ 
στολής συμμετοχής καθορίζεται σε ένα εκατομμύριο ευ¬ 
ρώ (1.000.000 Ευρώ) και το ύψος της εγγυητικής επιστο¬ 
λής καλής εκτέλεσης καθορίζεται σε πέντε εκατομμύρια 
ευρώ (5.000.000 Ευρώ). Οι εγγυητικές επιστολές συμμε¬ 
τοχής επιστρέφονται στους προσφέροντες μετά τη σύ¬ 
ναψη των συμβάσεων της παραγράφου 3 του παρόντος. 

Άρθρο δεύτερο 

Η ισχύς της παρούσης ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2003 

Ο ΥΠΟΥΡΓΟΣ 

Α. ΤΣΟΧΑΤΖΟΠΟΥΛΟΣ 


Αριθ. οικ. 42513 (5) 

Τροποποίηση της 7724/27.11.2001 (ΦΕΚ 1583/2001 τ. Β') 
απόφασης της Υπουργού και της Υφυπουργού Περι¬ 
βάλλοντος Χωροταξίας και Δημοσίων Έργων. 

Η ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπ’ όψη: 

1. Τις διατάξεις του άρθρου 29 του Ν. 1558/1985 (ΦΕΚ 
137Α785) «Κυβέρνηση και κυβερνητικά όργανα». 

2. Τις διατάξεις του Ν. 1892/1990 (ΦΕΚ 101 Α) «Εκσυγ¬ 
χρονισμός και ανάπτυξη και άλλες διατάξεις», όπως τρο¬ 
ποποιήθηκε με την παρ. 8 του άρθρου 7 του Ν. 1943/91 
(ΦΕΚ50Α791). 

3. Το Π.Δ. 51/1988 (ΦΕΚ 19 Α788) «Οργανισμός Υπουρ¬ 
γείου Περιβάλλοντος, Χωροταξίας και Δημοσίων Έρ¬ 
γων». 

4. Τις διατάξεις του Π.Δ. 28/1993 (ΦΕΚ 9 Α793) «Καθο¬ 
ρισμός αρμοδιοτήτων που διατηρούνται από τον Υπουρ¬ 
γό και τις υπηρεσίες διανομαρχιακού επιπέδου». 

5. Τις διατάξεις του Ν. 2190/1994 (ΦΕΚ 28 Α794) «Σύ¬ 
σταση ανεξάρτητης αρχής για την επιλογή προσωπικού 
και ρύθμιση θεμάτων διοίκησης». 

6. Την 82979/2446/1990 κοινή υπουργική απόφαση 
(ΦΕΚ 745 Β790) «Διοικητικές πράξεις και έγγραφα του 
Υπουργείου ΠΕ.ΧΩ.Δ.Ε. που θα φέρουν περισσότερες 
των τριών υπογραφών», όπως τροποποιήθηκε με την οικ. 
75357/1522/31.8.1994 κοινή υπουργική απόφαση (ΦΕΚ 
682 Β794) «Τροποποίηση και συμπλήρωση κλπ.». 

7. Την391/1994 (ΦΕΚ540 Β794) του πρωθυπουργού με 
την οποία συστήθηκε μια ακόμη θέση Υφυπουργού στο 
Υπουργείο Περιβάλλοντος, Χωροταξίας και Δημοσίων 
Έργων». 

8. Το Π.Δ. 388/2001 (ΦΕΚ 254Α72001) «Διορισμός 
υπουργών, αναπληρωτή Υπουργού και Υφυπουργών». 

9. Την Υ6/31.10.2001 (ΦΕΚ 1484Β /2001) κοινή απόφα¬ 
ση του Πρωθυπουργού και της Υπουργού ΠΕ.ΧΩ.Δ.Ε. 
«Ανάθεση αρμοδιοτήτων στην Υφυπουργό Περιβάλλο¬ 
ντος Χωροταξίας και Δημοσίων Έργων, Ροδούλα Ζήση». 

10. Την απόφασή μας οικ. 7724/27.11.2001 (ΦΕΚ 1583 
Β/2001) «Μεταβίβαση αρμοδιοτήτων της υπουργού και 
της υφυπουργού ΠΕ.ΧΩ.Δ.Ε. κλπ.». 

11. Το γεγονός ότι δεν προκαλείται δαπάνη σε βάρος 
του κρατικού προϋπολογισμού από τις διατάξεις της πα¬ 
ρούσας απόφασης, αποφασίζουμε: 

Άρθρο Ιο 

1. Απαλείφεται το εδάφιο 3 της παραγράφου Δ του άρ¬ 
θρου 2 της Απόφασής μας οικ. 7724/ 27.11.2001 (ΦΕΚ 
1583 Β/2001) «Μεταβίβαση αρμοδιοτήτων της Υπουργού 
και της Υφυπουργού ΠΕ.ΧΩ.Δ.Ε. κλπ.» και τα υπόλοιπα 
εδάφια 4 έως 10, αριθμούνται 3 έως 9. 

2. Στο άρθρο 1 της ίδιας απόφασης προστίθεται παρά¬ 
γραφος 27 ως εξής: 

«27. Κύρωση πινάκων προακτέων.» 

Άρθρο 2ο 

1. Απαλείφεται το εδάφιο 8 της παραγράφου Ε του άρ¬ 
θρου 3 της ως άνω απόφασής μας και το επόμενο εδάφιο 
9 αριθμείται ως 8. 

2. Στο άρθρο 1 της ίδιας απόφασης προστίθεται παρά¬ 
γραφος 28 ως εξής: 

«28. Μετακινήσεις, αποσπάσεις του μονίμου και του επί 
συμβάσει προσωπικού οποιοσδήποτε κατηγορίας ή κλά¬ 
δου και των δικηγόρων που υπηρετούν στο υπουργείο.» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Οκτωβρίου 2003 

Η ΥΠΟΥΡΓΟΣ Η ΥΦΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ ΡΟΔΟΥΛΑ ΖΗΣΗ 

-♦- 

Αριθ.οικ. 160790/4173 (6) 

Κήρυξη της περιοχής διοικητικής αρμοδιότητας του Δή¬ 
μου Αθηναίων ως «περιοχής αισθητικής αναβάθμισης» 
και εφαρμογή των διατάξεων της κοινής υπουργικής 
απόφασης 21585/27.5.2003 (ΦΕΚ 734 Β'/10.6.2003) 
στην υπ’ όψη περιοχή. 

Η ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137 Α) «Κυβέρνη¬ 
ση και Κυβερνητικά Όργανα» όπως τροποποιήθηκε και 
ισχύει σήμερα. 

2. Τις διατάξεις του Π.Δ. 51/88 (ΦΕΚ 19Α/88) «Οργανι¬ 
σμός ΥΠΕΧΩΔΕ». 

3. Την Υπ. Απόφαση Γ.7724/27.11.2001 (ΦΕΚ 1583 Β'/ 
29.11.2001) «Μεταβίβαση αρμοδιοτήτων της Υπουργού 
και Υφυπουργού ΠΕ.ΧΩ.Δ.Ε. στο Γεν. Γραμματέα, στους 
Δ/ντες και τους Προϊσταμένους Δ/νσεων και Τμημάτων 
του Υ.ΠΕ.ΧΩ.Δ.Ε.». 

4. Το άρθρο 272 του Κώδικα Βασικής Πολεοδομικής Νο¬ 
μοθεσίας (ΦΕΚ 580 Δ/99). 

5. Τις διατάξεις του άρθρου 14,παρ. 3του Ν. 3044 (ΦΕΚ 
197/27.8.2002) που αναφέρεται στην αποκατάσταση και 
συντήρηση των όψεων και την εν γένει ανάπλαση κτιρίων 
και του περιβάλλοντος χώρου αυτών, καθώς και στην 
αντικατάσταση των ατομικών κεραιών τηλεοπτικού συ¬ 
στήματος με κεντρική κεραία και στην απομάκρυνση των 
κατόπτρων λήψης τηλεοπτικού σήματος. 

6. Την κοινή υπουργική απόφαση 21585/27.5.2003 (ΦΕΚ 
734 Β'/10.6.2003) «Προϋποθέσεις, τρόπος και διαδικασία 
καταβολής επιχορήγησης για αποκατάσταση και συντή¬ 
ρηση όψεων κτιρίων και εν γένει ανάπλαση αυτών και του 
περιβάλλοντος χώρου». 

7. Την 158735/1859/27.5.2003 Υπ. Απόφαση για εφαρ¬ 
μογή των διατάξεων της ανωτέρω κοινής υπουργικής 
απόφασης στις περιοχές της παρ. 1 του άρθρου 7 του Ν. 
2947/2001 (ΦΕΚ 228Α/9.10.2001) από το ΥΠΕΧΩΔΕ 

8. Την 2472/25/20.10.2003 Απόφαση του Δημ. Συμβου¬ 
λίου του Δ. Αθηναίων. 

9. Την από 29.10.2003 Εισήγηση της Δ/νσης Ειδικών 
Έργων Αναβάθμισης Περιοχών προς το ΚΣΧΟΠ. 

10. Την 181 /28/29.10.2003 Γνωμοδότηση του Κ.Σ.Χ.Ο.Π. 

Και επειδή: 

1. Βάσειτου άρθρου 14, παρ. 3τουΝ. 3044 μπορεί να πα¬ 
ρέχεται στους ιδιοκτήτες ακινήτων που εμπίπτουν σε πε¬ 
ριοχές κηρυσσόμενες ως περιοχές αισθητικής αναβάθμι¬ 
σης επιχορήγηση από τον οικείο Ο.Τ.Α. χρηματικού ποσού 
για την κάλυψη τμήματος της δαπάνης συντήρησης 

- αποκατάστασης των όψεων των κτιρίων τους. 


2. Με την ανωτέρω διαδικασία επιχορήγησης υποστη¬ 
ρίζεται η αντιμετώπιση της προϊούσας γήρανσης και των 
φθορών του οικοδομικού πλούτου, δεδομένου μάλιστα 
ότι αυτή είναι επιταχυνόμενη όταν δεν λαμβάνονται εγκαί¬ 
ρως τα απαραίτητα μέτρα. 

3. Αναβαθμίζονται αισθητικά οι περιοχές εφαρμογής 
Προγραμμάτων επιχορήγησης ιδιωτών λαμβανομένου 
υπόψη ότι η συντήρηση και βαφή των όψεων συνδυάζεται 
με την απομάκρυνση παράνομων διαφημιστικών πινακί¬ 
δων, αντικατάσταση των ατομικών τηλεοπτικών κεραιών 
με κεντρικές και απομάκρυνση των κατόπτρων δορυφο¬ 
ρικής λήψης από τους εξώστες των κτιρίων. 

4. Σύμφωνα με την προβλεπόμενη διαδικασία επιχορή¬ 
γησης δίδεται η δυνατότητα σχετικού ελέγχου των χρω¬ 
ματισμών, προκειμένου να αποφεύγονται αντιαισθητικές 
επεμβάσεις στα υφιστάμενα κτίρια, αποφασίζουμε: 

1. Την κήρυξη με άμεση ισχύ της περιοχής διοικητικής 
αρμοδιότητας του Δ. Αθηναίων ως «περιοχής αισθητικής 
αναβάθμισης», σύμφωνα με το Ν. 3044/2002/άρθρο 
14/παρ. 3/α/γγ, εξαιρουμένων των περιοχών και ζωνών 
για τις οποίες εφαρμόζεται το Π ρόγραμμα επιχορήγησης 
ιδιωτών του Υ.ΠΕ.ΧΩ.Δ.Ε. βάσει της 158735/1859/ 

27.5.2003 Απόφασης ΥΠΕΧΩΔΕ. 

2. Την κήρυξη ομοίως των παραπάνω εξαιρουμένων πε¬ 
ριοχών και ζωνών ως «περιοχών αισθητικής αναβάθμι¬ 
σης» με έναρξη ισχύος μετά την ολοκλήρωση των τεχνι¬ 
κών εργασιώντου Προγράμματος του Υ.ΠΕ.ΧΩ.Δ.Ε. 

3. Εγκρίνουμε την εφαρμογή των διατάξεων της κοινής 
υπουργικής απόφασης 21585/27.5.2003 (ΦΕΚ 734 Β'/ 

10.6.2003 «Προϋποθέσεις, τρόπος και διαδικασία κατα¬ 
βολής επιχορήγησης για αποκατάσταση και συντήρηση 
όψεων κτιρίων και εν γένει ανάπλαση αυτών και του περι¬ 
βάλλοντος χώρου 11 για αόριστο χρόνο στις περιοχές που 
αναφέρονται στα προηγούμενα εδάφια (1) και (2). 

4. Αρμόδιος Φορέας για την εφαρμογή της υπόψη δια¬ 
δικασίας επιχορήγησης ορίζεται η κοινοπραξία «ΝΕΑ ΕΙ¬ 
ΚΟΝΑ ΓΙΑ ΤΗΝ ΑΘΗΝΑ». 

5. Η υλοποίηση του Προγράμματος θα βαρύνει τις πι¬ 
στώσεις έργων του Δήμου Αθηναίων. 

6. Η ισχύςτης παρούσας αρχίζει απάτη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2003 

Ο ΥΠΟΥΡΓΟΣ 

ΒΑΣΩ ΠΑΠΑΝΔΡΕΟΥ 
-♦- 

Αριθ.3918 (7) 

Χορήγηση εξουσιοδοτήσεων απάτην Ολομέλεια της Επι¬ 
τροπής Ανταγωνισμού, στον Πρόεδρο, στον Αναπλη¬ 
ρωτή Πρόεδρο και στους Προϊσταμένους της Διεύ¬ 
θυνσης Διοικητικής και Οικονομικής Υποστήριξης και 
του Τμήματος Οικονομικής Υποστήριξης της Γραμμα- 
τείας, σύμφωνα μετον Κανονισμό Λειτουργίας καιΔια- 
χείρισήςτης. 

Η ΕΠΙΤΡΟΠΗ ΑΝΤΑΓΩΝΙΣΜΟΥ ΣΕ ΟΛΟΜΕΛΕΙΑ 

Έχοντας υπόψη: 

1. Τις διατάξεις του Ν. 703/77 «Περί ελέγχου μονοπω¬ 
λίων και ολιγοπωλίων και προστασίας του ελεύθερου 
ανταγωνισμού», όπως ισχύει. 

2. Τις διατάξεις του Π .Δ. 169/2003 (ΦΕΚΑ/140/9.6.2003) 
«Οργανισμός της Γραμματείας της Επιτροπής Ανταγωνι¬ 
σμού». 

3. Τις διατάξεις της 963/2001 κοινής υπουργικής από¬ 
φασης (ΦΕΚ361/Β') «Κανονισμός Λειτουργίας και Διαχεί¬ 
ρισης της Επιτροπής Ανταγωνισμού». 

4. Τις διατάξειςτου άρθρου 9παρ. 3του Ν. 2690/99 «Κύ¬ 
ρωση Κώδικα Διοικητικής Διαδικασίας και άλλες διατά¬ 
ξεις». 

5. Την24367/22.10.2003 (ΦΕΚ 1562/Β/22.10.2003) Από¬ 
φαση του Υπουργού Ανάπτυξης, που αφορά το διορισμό 
Προέδρου, αναπληρωτή Προέδρου και Μελών μετριετή 
θητεία, για τη συγκρότηση της Επιτροπής Ανταγωνισμού. 

6. Το από 30 Οκτωβρίου 2003 (συνεδρίαση 756η) Πρα¬ 
κτικό της Ολομέλειας της Επιτροπής Ανταγωνισμού (θέ¬ 
μα 2ο). 

7. Το γεγονός ότι από την παρούσα απόφαση δεν προ- 
καλείται δαπάνη σε βάρος του Προϋπολογισμού της Επι¬ 
τροπής Ανταγωνισμού, αποφασίζουμε: 

Εξουσιοδοτούμε τον Πρόεδρο της Επιτροπής Ανταγω¬ 
νισμού, και τους Προϊσταμένους της Διεύθυνσης Διοικη¬ 
τικής και Οικονομικής Υποστήριξης και του Τμήματος Οι¬ 
κονομικής Υποστήριξης της Γ ραμματείας, να υπογρά¬ 
φουν τις αποφάσεις, πράξεις εντολές και έγγραφα που 
αναφέρονται κατωτέρω: 

Άρθρο 1 

Πρόεδρος Επιτροπής Ανταγωνισμού 

1) Διακηρύξεις διαγωνισμών, αποφάσεων αναβολής ή 
επανάληψης και κατακύρωσης αυτών, για προμήθεια 
προϊόντων ή εκτέλεσης έργου ή παροχή υπηρεσιών για 
ποσά από 25.001 Ευρώ μέχρι 45.000 Ευρώ, 

2) Αποφάσεις ανάθεσης προμήθειας προϊόντων, ή εκτέ¬ 
λεσης έργου ή παροχή υπηρεσιών έως 45.000 Ευρώ, 

3) Πάσης φύσεως συμβάσεις κατακυρώσεων διαγωνι¬ 
σμών ή με απευθείας ανάθεση που αφορούν προμήθεια 
υλικών, ειδών και εκτέλεσης έργου ή διαφόρων εργα¬ 
σιών, 

4) Αποφάσεις έγκρισης δαπανών άνω των 15.001 Ευρώ, 

5) Αποφάσεις έκδοσης χρηματικών ενταλμάτων προ¬ 
πληρωμής ανεξαρτήτως ποσού, 

6) Αποφάσεις για παράταση προθεσμίας αποδόσεως 
λογαριασμού χρηματικών ενταλμάτων προπληρωμής, 

7) Αποφάσεις ορισμού εκκαθαριστή αποδοχών υπαλλή¬ 
λων, 


8) Ετήσιες βεβαιώσεις φόρου, 

9) Δηλώσεις αποδόσεως πάσης φύσεως φόρων, ασφα¬ 
λιστικών και εργοδοτικών εισφορών και κάθε είδους υπο¬ 
χρεώσεων της Επιτροπής έναντι τρίτων που προκύπτουν 
από δαπάνες για αμοιβές, αποδοχές κλπ. 

Άρθρο 2 

Προϊστάμενο της Διεύθυνσης Διοικητικής και 
Οικονομικής Υποστήριξης 

1) Διακηρύξεις διαγωνισμών, αποφάσεων αναβολής ή 
επανάληψης και κατακύρωσης αυτών, για προμήθεια υλι¬ 
κών, ειδών ή εκτέλεσης έργου ή διαφόρων εργασιών, για 
ποσά από 5.000 Ευρώ μέχρι 25.000 Ευρώ. 

2) Αποφάσεις για την προμήθεια προϊόντων ή εκτέλε¬ 
σης έργου ή παροχή υπηρεσιών με απ’ απευθείας ανάθε¬ 
ση μέχρι του ποσού των 15.000 Ευρώ, 

3) Αποφάσεις έγκρισης δαπανών από 6.001 Ευρώ μέχρι 
15.000 Ευρώ, 

4) Χρηματικά εντάλματα πληρωμής και προπληρωμής 
για εκτέλεση οποιοσδήποτε δαπάνης σε βάρος του προ¬ 
ϋπολογισμού της Επιτροπής. 

Άρθρο 3 

Προϊστάμενος του Τμήματος Οικονομικής Υποστήριξης 

1. Υπογραφή αποφάσεων έγκρισης δαπανών μέχρι 
6.000 Ευρώ. 

Άρθρο 4 

Γ ενικές διατάξεις 

1. Τα έγγραφα που υπογράφονται από τον Πρόεδρο της 
Ε.Α. και τα Υπηρεσιακά Όργανα της Γ ραμματείας Ε.Α. 
πρέπει να αναφέρουν στο σκεπτικό τον αριθμό αυτής της 
εξουσιοδοτικής απόφασης. 

2. Σε περίπτωση απουσίας ή κωλύματος Οργάνου που 
εξουσιοδοτείται με την απόφαση αυτή να υπογράφει, η 
εξουσιοδότηση ισχύει για τον νόμιμο αναπληρωτή του. 

4. Κάθε έγγραφο, πάνω στο οποίο διατυπώθηκε διαφω¬ 
νία μεταξύ δύο υπηρεσιακών οργάνων κρίνεται και υπο¬ 
γράφεται από το αμέσως ανώτερο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Νοεμβρίου 2003 

Ο Πρόεδρος της Επιτροπής 
ΣΠΥΡΙΔΩΝΑΣ ΖΗΣΙΜΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ (3Η * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νν\Λ/νν.θ1.9Γ - θ-ιτΐ3ίΙ: \λ/θ8ιτι351θγ @ βί.ςτ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 βυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 ευτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 ευτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓΠθΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 

3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.; 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε. Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιλ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 ευτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίΘτηΘί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































